Ögmundur Sigurðsson á Landakoti , matsveinn , útgerðarmaður , skipstjóri fæddist 17. janúar 1911 í Fagurhól og lést 22. september 1994 . Foreldrar hans voru Sigurður Jónsson formaður , útgerðarmaður í Fagurhól , f. 17. september 1883 , drukknaði 2. febrúar 1914 , og kona hans Þóranna Ögmundsdóttir húsfreyja , verkalýðsfrömuður , f. 1. desember 1873 í Stakkagerði , d. 16. maí 1959 . Ögmundur missti föður sinn , er hann var þriggja ára . Hann var með móður sinni , systkinum og Ögmundi afa sínum í Landakot , en var fluttur að Kerlingardal í Mýrdal 1920 , var tökubarn og síðan vinnumaður þar til 1928 , var vinnumaður og sjómaður á Höfðabrekku þar 1928 - 1930 . Hann var hjá móður sinni í Landakoti 1930 - 1931 , stundaði sjóinn , fór þá aftur að Höfðabrekku og dvaldi þar 1931 - 1934 . Hann var þar vinnumaður og háseti á áttæringi sem réri til fiskjar frá Vík . Ögmundur fluttist til Eyja , var á matsveinanámskeiði Gagnfræðaskólans 1937 , ( sjá mynd ) . Einnig nam hann á stýrimannanámskeiði . Aftari röð frá vinstri : Kristján Thorberg , Garðstöðum , Hlöðver Johnsen , Suðurgarði , Gestur Auðunsson , Sólheimum , Jóhann Kristjánsson , Skipholti , Pétur Sigurðsson , Pétur Guðbjartsson , Brimhólabraut . - Fremri röð frá vinstri : Guðjón Jónsson , Vinaminni , Ármann Bjarnason , Hásteinsvegi , Sigurbjörn Ásbjörnsson , matreiðslukennari , Ögmundur Sigurðsson , Landakoti og Vigfús Guðmundsson , Vallartúni . Mynd úr Bliki 1974 , Skýrsla um matsveinanámskeið Gagnfræðaskólans í Vestmannaeyjum 1937 . Ögmundur var matsveinn á bátum í Eyjum , m.a. á Baldri VE . Þá vann hann við pípulagnir hjá Marinó Jónssyni og við járnsmíðar í Magna . Hann var í útgerð og gerðist skipstjóri . Átti hann m.a. í Guðbjörgu , Björgvin og Skúla fógeta .